શહેરમાં બેફામ બનેલા બુટલેગરો ઉપર પોલીસ ખાસ વોચ રાખી રહી છે ત્યારે ઉચ્ચ અધિકારીઓની સૂચનાથી ભક્તિનગર પીઆઇ વી કે ગઢવીના માર્ગદર્શન હેઠળ સ્ટાફ પેટ્રોલીંગમાં હતો દરમિયાન સાગરભાઈ બાળાને મળેલી બાતમી આધારે પીએસઆઇ જેબલીયા, વિક્રમભાઈ ગમારા, મહેન્દ્રસિંહ ડોડીયા, સલીમભાઇ મકરાણી, હિરેનભાઈ પરમાર, દિવ્યરાજસિંહ ઝાલા, મયુરસિંહ પરમાર, રવિરાજભાઈ પટગીર, ભાવેશભાઈ મકવાણા, વાલજીભાઇ જાડા, મનીષભાઈ શિરોડિયા, હિતેષભાઇ અગ્રાવત, રાજેશભાઈ ગઢવી અને વિશાલભાઈ બસીયાને સાથે રાખીને ભક્તિનગર સોસાયટી શેરી નંબર 9ના ખૂણે ગીતા મંદિર પાછળ ખરાબાના ખુલ્લા પ્લોટમાં દરોડો પાડી પાર્ક કરેલી ઝેન કારની જડતી લેતા તેમાંથી દારૂની 48 બોટલ મળી આવતા કબ્જે લઇ જુના હુડકો ક્વાર્ટરમાં રહેતા જયદીપ પરેશભાઈ કુબાવત નામના બુટલેગરની ધરપકડ કરી હતી તેની પૂછતાછમાં જયદીપ ઉર્ફે ટેભો સુરેશભાઈ પરમારનું નામ ખુલતા તેના વિરુદ્ધ ગુનો નોંધી તેની શોધખોળ હાથ ધરી છે.